ଭୁବନେଶ୍ୱର, ଅଗଷ୍ଟ ୨୮(ଲୋକାଲ ୱାୟାର): ୨୦୧୭-୨୦୧୮ ମସିହାରେ ପଶ୍ଚିମ ଓଡ଼ିଶାରେ ଚକଡ଼ା ପୋକ ଆକ୍ରମଣ ଯୋଗୁ ପ୍ରାୟ ୧.୨୮ ଲକ୍ଷ ହେକ୍ଟର ଜମିରେ ଖରିଫ୍ ଫସଲ ସମ୍ପୂର୍ଣ୍ଣ ଭାବେ ନଷ୍ଟ ହୋଇଯାଇଥିଲ ।
ଏହା ଦ୍ୱାରା କୃଷକମାନେ ବିପୁଳ କ୍ଷୟକ୍ଷତିର ସମ୍ମୁଖୀନ ହୋଇଥିଲେ ।ପରବର୍ତ୍ତୀ ବର୍ଷ ଏହି ଭୟ ପୁଣି ଥରେ ଚାଷୀମାନଙ୍କୁ ଘାରି ଥିଲ ।
ତେବେ କୀଟ ଆକ୍ରମଣ ଯୋଗୁ ଜମିରେ ନଷ୍ଟ ହେବାର ପରିମାଣ କମିଯାଇ ମାତ୍ର ୧୦,୫୦୦ ହେକ୍ଟରରେ ସୀମିତ ରହିଥିଲ ।
ରାଜ୍ୟ ସରକାର ଓଡ଼ିଶା କୃଷି ଏବଂ ବୈଷୟିକ ବିଶ୍ୱବିଦ୍ୟାଳୟର ଶେଷ ବର୍ଷ ବିଏସସି (କୃଷି) ଛାତ୍ରଛାତ୍ରୀମାନଙ୍କୁ କୃଷକମାନଙ୍କୁ ସଚେତନ କରାଇବା କାର୍ଯ୍ୟରେ ନିୟୋଜିତ କରାଇବା ଫଳରେ ଫସଲ ନଷ୍ଟର ପରିମାଣ ଯଥେଷ୍ଟ କମି ପାରିଥିଲ ।
ଓୟୁଏଟି ଛାତ୍ରଛାତ୍ରୀମାନେ ପୂର୍ବରୁ ଫସଲ କ୍ଷତି ହୋଇଥିବା ୫୭ ଟି ବ୍ଲକ ବୁଲିବା ସହ ଚାଷୀମାନଙ୍କ ସହ ଆଲୋଚନା କରିଥିଲେ ଓ ସେମାନେ କିଭଳି ଫସଲରେ କୀଟନାଶକ ଏବଂ ଉତ୍ତମ କୃଷି ଭିତ୍ତିକ ପଦ୍ଧତିର ବ୍ୟବହାର କରିବେ ସେ ନେଇ ସଚେତନ କରାଇଥିଲେ ।
ଯାହା ଦ୍ୱାରା କି ଅନେକ ଫସଲ ନଷ୍ଟ ହେବାରୁ ବର୍ତ୍ତି ପାରିଥିଲା ।କୃଷି ବିଜ୍ଞାନ ଛାତ୍ରଛାତ୍ରୀମାନଙ୍କୁ ଫସଲ ନଷ୍ଟ ହେଉଥିବା ସ୍ଥାନକୁ ପଠାଇ କୃଷକମାନଙ୍କୁ ଉପଯୁକ୍ତ ଶିକ୍ଷା ଏବଂ ବାଟ ଦେଖାଇବା ଓ ଏ ସମ୍ପର୍କରେ ସେମାନଙ୍କର ମତାମତକୁ ନେଇ ପଦକ୍ଷେପ ନେବା ଦ୍ୱାରା ଫସଲ ରକ୍ଷା କାର୍ଯ୍ୟ ସଫଳ ହୋଇପାରିଥିଲା ବୋଲି କହିଛନ୍ତି କୃଷି ଏବଂ ଖାଦ୍ୟ ଉତ୍ପାଦନ ବିଭାଗର ନିର୍ଦ୍ଦେଶକ ଡ. ଏମ୍. ମୁଥୁକୁମାର ।
ଶିକ୍ଷା ଓ ଅନୁସନ୍ଧାନ (ଡିମଡ ଟୁ ବି ୟୁନିଭର୍ସିଟି) ଠାରେ ଦ୍ୱିତୀୟ ବ୍ୟାଚ୍ କୃଷି ଉନ୍ନତ ସହଯୋଗୀ ପ୍ରଶିକ୍ଷଣ କାର୍ଯ୍ୟକ୍ରମ ଅବସରରେ ଡ. ମୁଥୁକୁମାର କହିଛନ୍ତି ଯେ ଏହି କାର୍ଯ୍ୟ ଉଭୟ ଛାତ୍ରଛାତ୍ରୀ ଏବଂ ସରକାରଙ୍କ ପାଇଁ ବଡ଼ ସଫଳତା ଆଣି ପାରିଛି ।
ଏହି ପ୍ରଶିକ୍ଷଣ କାର୍ଯ୍ୟକ୍ରମରେ ସୋଆ ଏବଂ ସେଞ୍ଚୁରିଆନ୍ ବିଶ୍ୱବିଦ୍ୟାଳୟର ଶେଷ ବର୍ଷ ବିଏସସି (କୃଷି) ବିଭାଗର ଛାତ୍ରଛାତ୍ରୀମାନେ ଯୋଗ ଦେଇଥିଲେ ।
ଏହି ଛାତ୍ରଛାତ୍ରୀମାନେ ସେପ୍ଟେମ୍ବର ୧ରୁ ଦୁଇ ମାସ ପାଇଁ ରାଜ୍ୟ ସରକାରଙ୍କ ଦ୍ୱାରା ଚିହ୍ନଟ ହୋଇଥିବା ବିଭିନ୍ନ ବ୍ଲକକୁ ଯିବେ ଏବଂ ଚାଷୀମାନଙ୍କ ସହ ଆଲୋଚନା କରିବା ସହ କୀଟ ଆକ୍ରମଣରୁ ଫସଲ ରକ୍ଷା ଉପାୟ ବତାଇବେ ।
ଦୁଇ ମାସିଆ ଅଭିନବ ଇଣ୍ଟର୍ଣ୍ଣସିପ୍ କାର୍ଯ୍ୟକ୍ରମରେ ୪୯୦ ଜଣ କୃଷିବିଜ୍ଞାନ ଛାତ୍ରଛାତ୍ରୀ ଭାଗ ନେବେ ।
ଓଡ଼ିଶା ହେଉଛି ଭାରତର ପ୍ରଥମ ରାଜ୍ୟ ଯେଉଁଠାରେ କି କୃଷି ବିଜ୍ଞାନ ଛାତ୍ରଛାତ୍ରୀମାନଙ୍କୁ ଏଭଳି ଇଣ୍ଟର୍ଣ୍ଣସିପର ସୁଯୋଗ ଦିଆଯାଉଛି ବୋଲି ଡ. ମୁଥୁକୁମାର କହିଛନ୍ତି ।
ଛାତ୍ରଛାତ୍ରୀମାନଙ୍କୁ ମୋବାଇଲ୍ ଆପ୍ ପ୍ରଦାନ କରାଯିବ ଏବଂ ଏହି ଆପ୍ ଦ୍ୱାରା ସେମାନେ କୃଷି ଏବଂ କୃଷକ ପ୍ରାଧୀକରଣ ବିଭାଗର ଅଧିକାରୀମାନଙ୍କ ସହ ସମ୍ପର୍କରେ ରହିପାରିବେ ଏବଂ ଦୁଇ ମାସ ମଧ୍ୟରେ ସେମାନେ କୃଷି କ୍ଷେତ୍ରକୁ ନିଜର ମତାମତ ପ୍ରଦାନ କରିବେ ବୋଲି ସେ କହିଛନ୍ତି ।
କାର୍ଯ୍ୟକ୍ରମରେ ସୋଆ କୁଳପତି ପ୍ରଫେସର ଅମିତ ବାନାର୍ଜୀ, ସେଞ୍ଚୁରିଆନ୍ ବିଶ୍ୱବିଦ୍ୟାଳୟର ପ୍ରତିନିଧି ଡ. ଲକ୍ଷ୍ମୀଧର ସ୍ୱାଇଁ, କୃଷି ବିଭାଗର ଉପ-ନିର୍ଦ୍ଦେଶକ (ଫସଲ ସଂରକ୍ଷଣ) ଶ୍ରୀ ବିଜୟ ଭୁଷଣ ପଟ୍ଟନାୟକ ଏବଂ ସୋଆ ପରିଚାଳିତ ଇନଷ୍ଟିଚ୍ୟୁଟ୍ ଅଫ୍ ଏଗ୍ରିକଲଚରାଲ୍ ସାଇନ୍ସେସର ଡିନ୍ ଡ. ବିଜୟ କୁମାର ସାହୁ ନିଜର ବକ୍ତବ୍ୟ ରଖିଥିଲେ ।
ସୋଆ ପରିଚାଳିତ ପରିବେଶ ଓ ଜଳବାୟୁ କେନ୍ଦ୍ର ପକ୍ଷରୁ ସାରା ରାଜ୍ୟ ପାଇଁ ଘୂର୍ଣ୍ଣିଝଡ଼ ଏବଂ ବଜ୍ରପାତର ସଠିକ୍ ଆକଳନ କରି ସୂଚନା ପ୍ରଦାନ କରାଯାଉଥିବାରୁ ଏହା କୃଷକମାନଙ୍କୁ ମଧ୍ୟ ବେଶ ସହାୟକ ହେଉଛି ଓ ମୃତ୍ୟୁ ସଂଖ୍ୟା ହ୍ରାସ ପାଉଛି ବୋଲି ପ୍ରଫେସର ବାନାର୍ଜୀ କହିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
